**«Салықтық берешегін мәжбүрлеп өндіріп алуға байланысты кейбір мәселелер бойынша» Қазақстан Республикасы Қаржы министрінің бұйрық жобасын** (бұдан әрі – Жоба) **қабылдаудың ықтимал қоғамдық-саяси, құқықтық, ақпараттық және өзге де салдарын**

**БАҒАЛАУ**

**1. Қоғамдық-саяси салдарын бағалау:**

Жоба азаматтардың конституциялық құқықтары мен бостандықтарын бұзбайды және салықтық әкімшілендірудің ашықтығын арттыруға бағытталған. Ол тек қана заңды тұлғаға, заңды тұлғаның құрылымдық бөлімшесіне, Қазақстан Республикасында қызметін тұрақты мекеме арқылы жүзеге асыратын бейрезидентке, дара кəсіпкерге, жеке практикамен айналысатын тұлғаға қатысты.

Жобаны қабылдау қоғамда әлеуметтік шиеленіс немесе наразылық тудырмайды. Мұны бизнес қауымдастығы, оның ішінде шағын және орта бизнес өкілдері әлеуметтік аударымдарды төлеу жөніндегі міндеттемені орындау кезіндегі уақыт пен шығындардың қысқаруына байланысты оң қабылдауы мүмкін.

Жоба бизнесті жүргізуге, әсіресе адал салықтөлеушілерге тең жағдай жасайды.

**2. Құқықтық салдарын бағалау:**

Жоба Қазақстан Республикасының Салық кодексінің 49-бабы 4-тармағын, 81-бабы 1-тармағының 1) тармақшасын, 83-бабы 1-тармағының 6) және   
7) тармақшаларын, 86-бабы 1, 2 және 3-тармағын,  
87-бабы 1-тармағының 1) және 2) тармақшасын, 183-бабы 5-тармағын,   
185-бабы 1-тармағын, 186-бабы 1-тармағын, 187-бабы 1-тармағын, 188-бабын,   
189-бабы 1, 4 және 5-тармағын іске асыру мақсатында әзірленген. Тиісінше, ол Қазақстан Республикасының Конституциясына және қолданыстағы өзге де Қазақстан Республикасының нормативтік құқықтық актілеріне қайшы келмейді.

Атап айтқанда, салықтық берешегінің шекті сомасынан асатын сомада салық төлеуші ​​(салық агенті) салықтық берешегін өтемеген жағдайда мемлекеттік кірістер органының берешекті мәжбүрлеп өндіріп алу тәсілдері мен шараларын қолдану тәртібі мен мерзімдері айқындау көзделуде.

**3. Ақпараттық салдарын бағалау:**

Жобаның ақпараттық салдары орташа деңгейде бағаланады, себебі бұл жоба салықтық берешегінің шекті сомасынан асатын сомада салық төлеуші ​​(салық агенті) салықтық берешегін өтемеген жағдайда мемлекеттік кірістер органының берешекті мәжбүрлеп өндіріп алу тәсілдері мен шараларын қолдану тәртібі мен мерзімдері айқындалады, бұл микробизнес субъектілеріне елеусіз салықтық берешегі болған жағдайда банктік шоттарға шектеу қоймай қызметті жүзеге асыруға мүмкіндік береді.

Сонымен қатар, Қазақстан Республикасы Қаржы министрлігі Мемлекеттік кірістер комитетінің Медиа-жоспарына сәйкес 2025 жылдың қыркүйегінде осы мәселе бойынша әлеуметтік желілерде (Instagram) тікелей трансляциясын, сондай-ақ пресс-релизін жариялау жоспарлануда.

**4. Өзге де салдарын бағалау:**

Жоба салық төлеушілерді мемлекеттік кірістер органдарының мәжбүрлеп өндіріп алу тәсілдері мен шараларын қолданбай, салықтық берешекті дербес өтеуге ынталандыруға бағытталған.

Манызды жайт, ендігі жерде елеусіз сомадағы берешек үшін бизнестің барлық қызметі бұғатталмайтын болады.

Қысқа мерзімде Мемлекеттік кірістер органдарының жүйесінде техникалық ақаулар немесе жеке пайдаланушылардың жүйеге қанағаттанбауы мүмкін, бұл әзірлеушілердің техникалық қолдау қызметінен қолдауды күшейтуді талап етеді.

Ұзақ мерзімді перспективада салық берешегін мәжбүрлеп өндіріп алу бойынша тәсілдер мен шараларды қолданудың тиімділігі мен сапасы артады деп күтілуде.

**Қазақстан Республикасының**

**Қаржы министрі М. Такиев**